Mardi gra, shakinn son bann ! - Oté
Justin / 3 zwiyé 2010
Mon shèr nové, mon spès salté, Mi konpran pa zot, moin… kan zot i di nout gouvèrnman la Droite i dovré pa frékante bann rish konmsa. Akoz ? Bann rish la pa dmoun konm lé z’ot ? Banna na poin korn kant mèm ! Kissa, d’apré zot, banna i doi frékanté ? Bann békèr d’klé, bann fin-yan, sansa bann moun na zot po d’fès dan la min ? O toi, sa lé normal sa, sa sé la vi k’i vé. Sa i vé pa dir i pran pa konsidérasyon inn-a-l’ote. Sa i vé pa dir ou lé pa sharitab. Sa i vé pa dir ou i pans solman oute posh é pa sète oute kamarade. Épi, m’a dir aou franshman : « Sak i frékant lo shien i gingn lo piss ! ». Tok ! Pran sa pou toi !
Mon vyé matante k’i koz touzour la boush rouvèr… Sak mi ème avèk ou sé out sans légalité èk la fratèrnité. Alor pour vou, lé normal bann politik la Droite i antour azot èk demoun rish. Pou ou, lé normal zot i pass vakans konm bann rishar, avèk l’amizman ki koute sé foute pa konbyin… si tèlman ké nou, pti kolon, ni ariv mèm pa dann nout rèv majine in n’afèr konmsa. Mé an plis, sa i apèl donan-donan. Si in rish i frékante in politik, la pa pou la po d’patate, mé pou grossi ankor plis son pla. A par k’sa, lintéré zénéral pou banna sé d’la blag, sé d’la krak, zot i sousyé an promyé zot lintéré. Fransh vérité, si ou i mélanj lintéré zénéral èk out lintéré, ou lé déza an danjé. Sé pou sa mi di, konm bann vyé moun : « Mardi gra, shakinn son bann ! ».
Le PCR salue la mémoire des victimes des événements de 1947 à Madagascar29 mars, par Parti Communiste Réunionnais Rien ne peut effacer la souffrance du peuple malgache à Moramanga29 mars, par Manuel Marchal N’oubliez jamais l’histoire29 mars, par Manuel Marchal Gélita Hoarau : « Guyane, « les racines du mal » »29 mars, par Témoignages.re Kont pa dsi moin pou shoizi in vyé shoval rotour zanr maskilin, sansa féminin29 mars, sanm Justin « Shien i anboiye i mord pa ! »29 mars, sanm Justin PCR : « Solidarité au peuple guyanais en lutte ! »28 mars, par Parti Communiste Réunionnais La grève en Guyane bouleverse les agendas28 mars, par J.B. Adrien Larivière : une vie exemplaire28 mars, par Témoignages.re La résponsabilité, la pa in gro mo sa ! Mé sé sak i fo pou nou28 mars, sanm Justin 72 ans Double peine pour plus de 50.000 travailleurs